Film

Film sa v mnohom podobá na fotografiu, pretože fotografia je základným médiom, na princípe ktorého film funguje. O filme sa často hovorí ako o pohyblivej fotografii.

Ako funguje film

Film je záznam optických a zvukových stôp nejakých skutočností v pohybe. Kamera zaznamenáva na pohyblivý pás sériu statických obrázkov. Ilúzia filmu vzniká vtedy, ak je rýchlosť premietania jednotlivých obrázkov väčšia ako 24 obr. za sekundu. (nedokonalosť oka – na prenos obrazu do mozgu treba určitý čas)

Filmy delíme na:

**Nezávislý film** – je určený pre menšie špecializované publikum, ktoré obohacuje o poznanie, je umením

**Mainstreamový film** – je určený pre masové publikum, poskytuje plytkú zábavu, je tvorený šablónovite.

Základné vyjadrovacie prostriedky filmu nazývame filmová reč, prostredníctvom nej komunikuje film s publikom, patrí sem:veľkosť záberu,uhol snímania,pohyby kamery,filmový strih,filmová interpunkcia (zobrazovanie záberov),zvuk.

Vynález filmovej kamery pripisujeme **Thomasovi A. Edisonovi**, ktorý v roku 1891 získal patent na kinetograf (filmovú kameru alebo kinetoskop).

Jeho filmy sa nakrúcali v pohyblivých štúdiách, premiestňovali sa kvôli svetlu. Filmované osoby sa nakrúcali osvietené slnkom na čiernom pozadí. Vystupovali v nich cirkusoví umelci, tanečníci, dramatickí umelci.

Začiatok filmu v Európe

Francúzski bratia ***Auguste a Louis Lummierovci*** vyvinuli prenosnú filmovú kameru, ktorá bola kombinovaná s projektorom.

**Prvé filmové predstavenie – december 1895, keď v suteréne parížskej kaviarne Grand Café predviedli svoj prvý film.** Ich filmy na rozdiel od Edisonových neboli hrané, zachytávali odchod robotníkov z fabriky, odplávanie lode z prístavu alebo rybí trh v Marseilles.

Nemý film

Prvé filmy neboli ozvučené. Okrem iného to znamenalo, že dej musel byť pochopiteľný z diania na filmovom plátne.

Ako náhle bol dej trochu zložitejší, bolo nutné prerušiť film titulkami, ktoré povedali aspoň to najnutnejšie. Nemý film obyčajne sprevádzala hra na klavíri alebo organe hudbou, ktorá bola primeraná dianiu na plátne.

Zvukový film

Zavádzanie ozvučeného filmu bol komplikovaný a zdĺhavý proces.

**V roku 1926 štúdiá Warner Brothers nakrútili prvý zvukový film Don Juan.**

Napriek nástupu zvukového filmu, veľká hospodárska kríza ťažko postihla filmový priemysel. Konkurencia rozhlasu, ktorý ponúkal zábavu zadarmo, odčerpala divákov z kinosál. Zrejme to bol jeden z dôvodov, prečo začiatkom 30. rokov ovládli filmovú scénu gangsterské filmy a muzikály.

Obzvlášť úspešný bol ***Little Ceasar*** (1930), ktorý vyvolal sériu násilných činov v Amerike počas veľkej krízy. Násilie a sex v počiatočných gangsterských filmoch a muzikálových komédiách výrazne utlmila zákon o cenzúre z roku 1934.

**II. svetová vojna priniesla americkému filmovému priemyslu dvojaký prospech.**

V prvom rade vojnová výroba priniesla mnohým ľuďom zamestnanie, o ktoré ich pripravila hospodárska kríza. Bývalí nezamestnaní mohli pracovať a zarábať si peniaze na míňanie. Kiná sa znovu naplnili. Druhým prospechom pre Hollywood bola skutočnosť, že vojna zastavila vývoj a rozvoj televízie.

To všetko sa po vojne zmenilo rýchlym rozvojom televízie. V roku 1948 pribúdalo každý mesiac 200 tisíc televízorov.

**V roku 1975 spoločnosť Sony uviedla na trh videorekordér.**Netrvalo ani tri roky a zrodil sa trh videopožičovní.V priebehu niekoľkých rokov sa trh s videom rozrástol do takej miery, že filmové štúdiá začali zarábať viac na predaji kaziet ako na filmových predstaveniach.

Slovenská konimatografia

Podmienky pre vznik slovenskej kinematografie neboli priaznivé.

Zatiaľ čo v Čechách boli už pred rokom 1918 výrobné filmové štúdiá a požičovne filmov, na Slovensku takéto podniky nejestvovali. Po vzniku ČSR boli na Slovensku založené prvé distribučné siete, z ktorých najdôležitejšou sa stala Elitefilm Josefa Čeřovského. Z filmovej tvorby v týchto rokoch upútal najmä ***Jánošík*** a filmové dokumentárne diela ***Karola Plicku***.

Zlaté roky slovenského filmu 1963 - 1970

***„Slávnosť v botanickej záhrade“ Ela Havettu a „Vtáčkovia, siroty a blázni“ Jura Jakubiska*** hodnotená ako zlatá éra slovenského filmu.

Vo filmovej tvorbe počas totalitného režimu nastúpila vlna represálií, viacerí režiséri, scenáristi a dramaturgovia mali zakázanú činnosť, boli preradení a viacerí dokonca emigrovali. Niektoré filmy neboli dokončené, resp. sa na dlhé roky dostali do trezorov a diváci ich mohli vidieť až po politickej zmene v roku 1989. Napriek tomu, že dovoz západných filmov bol regulovaný, čiže obmedzovaný, niekoľko hitov ročne dokázalo výrazne zvýšiť návštevnosť a tým aj príjmy Slovenskej požičovne filmov, pretože niektoré západné filmy ako americké Čínska štvrť, Francúzska spojka, francúzske Fantomasy s Louisom de Funésom.

Slovenský film po revolúcii 1990 - 2000

Až do roku 1995 bola ***Slovenská filmová tvorba*** štátnou hospodárskou organizáciou, ktorá postupne strácala svoju konkurenčnú schopnosť v porovnaní s inými podobnými podnikmi v zahraničí, ale najmä s rýchle privatizovanými štúdiami na Barrandove v Prahe. V roku 1995 sprivatizovala Slovenskú filmovú tvorbu (čiže štúdiá na Kolibe) spoločnosť Štúdio Koliba, a.s.